FELHÍVÁS
GONDOZOTT VIRÁGOS PORTA DÍJ JELENTKEZÉSHEZ
Nyírbátor Város Önkormányzata minden évben „Gondozott virágos porta” elismerésben részesíti a legszebb ingatlanokat. 
Annak érdekében, hogy városunk még szebb, virágosabb és rendezettebb legyen, az idén is elindul a „Gondozott Virágos Porta” program, amelyben részt vehet valamennyi nyírbátori ingatlan – ideértve a gazdasági társaságokat, családi házakat, társasházakat-, akik számára fontos a lakókörnyezet példamutató kialakítása, a tiszta, rendezett és virágos városkép létrehozása. 
2026-ban a városlakókat bevonva igyekszünk ezeket az elismeréseket kiosztani, hogy minél szélesebb körben lásson rá az Önkormányzat a szebbnél szebb portákra. 
Az ingatlanok nevezéssel vehetnek részt a programban. 
3 kategóriában lehet nevezéseket leadni: 
· Családi házak
· Társasházak
· Intézmények, gazdasági társaságok 
A jelentkezést bárki benyújthatja, nem szükséges, hogy a tulajdonos nyújtsa be. 
A jelentkezés feltétele: 
· Ingatlantulajdonos nevének megadása
· Pontos cím megadása
· legalább 3 db maximum 5 db fénykép beküldése a portáról
A nevezéseket 2026. augusztus 31. napjáig lehet benyújtani viragosporta@nyirbator.hu email címre vagy a Nyírbátor Város Hivatalos oldala nevű facebook oldalon is található google kérdőíven keresztül. 
További információk:
Általános értékelési szempont, hogy az ingatlan kiemelkedően szép, gondozott, esztétikus, gyommentes és virágzó növényekkel díszített legyen. A döntést a Közszolgáltatási Bizottság hozza meg a beérkezett javaslatok alapján, szakember bevonásával. 
A benevezett ingatlanokat a Közszolgáltatási Bizottság tekinti meg és egységes elvek alapján választja ki az elismerésre érdemes portákat. 
Évente összesen 20 ingatlant díjaz a Bizottság. A díjazott ingatlanok tulajdonosai emlékplakettben és növény-vásárlási utalványban részesülnek.

